**«Who We Are»** (norsk oversettelse: *hvem vi er*) er en norsk popballade som fremføres av artisten Rebecca Thorsen under artistnavnet *Rebecca*. Låten er skrevet av Kjetil Mørland og ble gitt ut for digitalt salg og strømming 15. januar 2018. Sangen kom på andreplass i Melodi Grand Prix 2018.

Bakgrunn
--------

Låtskriver for «Who We Are» er Kjetil Mørland som også skrev den norske Melodi Grand Prix-vinneren i 2015, «A Monster Like Me». Mørland fremførte selv bidraget sammen med Debrah Scarlett, og låten endte på en åttendeplass i Eurovision Song Contest samme år.

Kjetil Mørland har skrevet «Who We Are».
Mørland møtte Rebecca Thorsen første gang i 2014, da han produserte en låt for henne. Thorsen deltok og vant P3 Urørt-finalen for ungdom under 16 samme år med låten Mørland hadde produsert. Siden da har Thorsen koret på en rekke av Mørlands låter. 

Da Mørland skrev «Who We Are», var han klar på at Thorsen skulle synge den. «Det er ikke hvem som helst som kan synge "Who We Are". Den er svært krevende. Samtidig passer hun godt fordi hun er så jordnær», sa Mørland i et intervju med *Aftenposten* i mars 2018.

Melodi Grand Prix
-----------------

Mørland sendte inn «Who We Are» til Melodi Grand Prix 2018. Av over 1200 innsendte melodier ble «Who We Are» plukket ut som en av ti finalister til den norske finalen i Oslo lørdag 10. mars 2018. Sangen ble sluppet for strømming og salg under en pressekonferanse på NRK Marienlyst 15. januar 2018.

Sangen er det niende bidraget ut på scenen av ti finalister i den norske finalen. I ukene før finalen seilte «Who We Are» opp som den store favoritten hos spillselskaper og den norske Grand Prix-klubben. På plassene bak lå Alexander Rybak samt Stella og Alexandra. Vidar Villas «Moren din» var imidlertid den mest spilte låten av deltakerne på strømmetjenesten Spotify med over én million avspillinger dagen før den norske finalen. «Who We Are» var bare den åttende mest strømmede med litt over 100 000 avspillinger.

Tross favorittstempelet endte «Who We Are» til slutt på andreplass, bak Alexander Rybaks «That's How You Write a Song».

Om sangen
---------

«Who We Are» er en popballade med engelsk tekst. I teksten synger jeg-personen til en nær venn, kjæreste eller slektning. Hun forteller at hun er den hun er, og at du ikke kan eller bør forandre henne. Å hate eller prøve å dekke over, vil ikke gjøre noen av oss godt. Sannheten om hvem vi er, vil uansett komme frem.

> No, changing me won’t do you good,  
> And nothing will disguise the truth  
> About who we are, 'bout who we are.
> 
> 
> Kjetil Mørland: «Who We Are»
> 
>

Referanser
----------

1. ↑  «Who We Are – Single». iTunes. Besøkt 10. mars 2018.
2. ↑  NRK. «Her er artistene i MGP 2018». *NRK*. Besøkt 10. mars 2018.
3. 1 2  Henriksen, Arve (8. mars 2018). «Rebecca er den «ukjente» favoritten». *Aftenposten*. Besøkt 9. mars 2018.
4. ↑  «Her er årets Melodi Grand Prix-finalister». *Dagbladet.no* **(norsk)**. 15. januar 2018. Besøkt 10. mars 2018.
5. ↑  «Odds Norway Melodi Grand Prix 2018». Eurovision World. mars 2018. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 9. mars 2018.
6. ↑  NRK (7. mars 2018). «Vidar Villa knuser odds-favoritten i Melodi Grand Prix». *nrk.no*. Besøkt 10. mars 2018.
7. ↑  «Rebecca – Who We Are lyrics». *4LYRICS* **(engelsk)**. Besøkt 10. mars 2018.
8. ↑  «Who We Are Rebecca». 4Lyrics. Besøkt 10. mars 2018.